She-Ra: Mahdin prinsessa

She-Ra: Mahdin prinsessa (She-ra: Princess of Power) oli He-man'in vähemmän tunnettu sisarsarja. She-ra lelut ilmestyivät 1980-luvun puolivälissä, He-man and the Masters of the Universe piirrossarjan ollessa suurmenestys. Vuonna 1985 Mattel loi Filmationin kanssa uuden lelusarjan pohjaten Princess of Power nukeille, josta oli suunniteltu He-manin vastinetta tytöille. Filmation ja Mattel tekivät paljon yhteistyötä hahmojen suunnittelussa ja kun He-Manin toinen tuotantokausi päättyi, siirtyivät Filmationin animaattorit tekemään She-Ra animaatiota. Kirjassaan  Lou Scheimer mainitsee että heillä ei koskaan ollut tarkoitus tehdä He-Manille kolmatta kautta, koska televisio-kanavat eivät antaneet enää samaa mainosaikaa, jolloin se olisi ollut tappiollista. She-Ran luonti mahdollisti Filmation työntekijöiden jatkamisen työn parissa, koska Lou Scheimer piti tuotannon Amerikan sisällä, eikä teetättänyt animointia ulkomailla.

She-ra sekä hänen sarjansa vakiokasti tekivät ensiesiintymisensä 1985 julkaistussa täyspitkässä piirros elokuvassa The Secret of the Sword (22.3.1985) jossa prinssi Adam saa tietää että hänen kaksoissisarensa siepattiin aikoinaan. Adora taistelee Eternian sisarplaneetalla Hordak'ia ja tämän armeijaa vastaan rohkeiden kapinallisten avustamana. Sarja alkoi amerikassa 23.9.1985 ja ensimmäinen kausi oli 65 jaksoa. Sarjan myötä He-Manin vakiohahmot siirtyivät pois parrasvaloista vaikka nämä tekivätkin ajoittaisia vierailuja She-Ran sarjassa.

Vaikka Filmationilla oli nyt enemmän rahaa jolla panostaa animaation laatuun ensimmäisen tuotantokauden päättyessä oli selvää että She-Ra ei ollut menestynyt odotetulla tavalla. Mattelin lelumyynti oli jäänyt pieneksi ja vuonna 1987 Mattel koki suurta tappiota He-Man lelujen kanssa kun kaupat eivät saaneet myytyä aiemman kauden leluja hyllyiltä  Mattel painosti Filmationiä lisäämään uusia ja tarpeettomia hahmoja sarjaan toivoen että lelujen myynti elpyisi. Näin ei käynyt mutta Mattel vielä tilasi puolikkaan (28 jaksoa) toisen kauden She-Ra sarjasta. Tämän jälkeen Filmation vielä teki Bravestarr-sarjan ja elokuvan sekä muita projekteja ennen kuin studio myytiin 1989 L'Orealille.

Tästä huolimatta She-Ra'lla on edelleen laaja fanikunta jotka arvostavat sarjaa.

Vastaanotto ja arvostelu
Wizard Magazine listasi vuonna 2001 She-Ra: Mahdin prinsessan sijalle 98 laatimassaan kautta aikain sadan parhaan animaatiosarjan listalla.

Muuta
 The Secret of the Sword:in käsikirjoitus kootiin yhteen materiaalista joka alun perin suunniteltiin She-Ran viisiosaiseksi pilottijaksoksi. Kuten He-Man'ssä, myös She-Ra'ssa oli vain yksi kaksiosainen jakso.
 Suurin osa She-Ra sarjan pahiksista kuului The Evil Horde lelusarjaan (He-Man'in lelujen eräs sivuhaara) joka ilmestyi jo aiemmin kuin Princess of Power sarja.
 Huolimatta huonosta menestyksestä, myös She-Ran pohjalta luotiin liuta kirjoja ja sarjakuvia.
 She-Ra ja He-Man esiintyivät myös jouluelokuvassa.
 Suomessa She-Ra -piirretystä julkaistiin vain 10 jaksoa tekstitettyinä viidessä myyntivideossa, jokaisessa ollen kaksi jaksoa. He-Man sen sijaan näkyi Kolmoskanavalla maanantaisin sekä tuotti 9 suomeksi dubattua jaksoa kolmelle myyntikasetille ja 10 tekstitettyä jaksoa neljälle myyntikasetille.
 She-Ra: Mahdin Prinsessa lopetettiin 1986, mutta Filmation ehti vielä tuottaa pari sarjaa kuten Ghostbusters ja BraveStarr ennen kuin studio lakkautettiin 1989 L'Orealin ostaessa paikan.

Lähteet

Masters of the Universe -sarjat
Lastenohjelmat
1980-luvun piirrossarjat
Yhdysvaltalaiset televisiosarjat